****

**VI. Vajda**

**Matematika Verseny**

**3. évfolyam**

**2019**

1. Számold ki az eredményt!

456 + 90 ּ 4 – 720 : 9 + 264=

A: 42 B: 2368 C: 27 D: 1000

2. Hány azonos tömegű kolbászt tartalmaz 3 kg kolbász, ha közülük másfél kolbász tömege összesen 9 dkg.

A: 30 B: 40 C: 50 D: 60

3. Elültettünk egy gyümölcsfát, ami kezdetben 80 cm magas volt. Minden hónapban egyenlő mértékben növekedett. Az ültetés után 2 hónappal 104 cm magas lett. Hány cm lesz ezután 3 hónappal?

A: 124cm B: 116 cm C: 140 cm D: 184 cm

4. Mennyit kell hozzáadni az alábbi számsor összegéhez, hogy 400 legyen?

CLVI+XLIV+XCVII

A:3 B: 83 C: 63 D: 103

5. Tomi egy kétjegyű számhoz hozzáadta a számjegyek felcserélésével kapott számot és 99-et kapott. Amikor kivonta a két számot, a különbség 27 lett. Melyik a két szám közül a nagyobb?

A: 45 B: 54 C: 63 D: 72

6. Sári és anyukája sétálnak. Anyuka lépésének hossza 60 cm, Sári lépésének hossza 30 cm. Hány lépés után lesz a köztük lévő távolság legalább 1 méter?

A: 3 B:4 C:5 D:6

7. Ákos mamája palacsintát sütött a szülinapi bulira. Az első kínálás alkalmával elfogyott a palacsinták harmadrésze, azaz 16 darab. A második kínáláskor elfogyott az eredeti mennyiség fele. Hány darab palacsinta maradt ezek után a tálcán?

A: 8 B: 18 C: 21 D: 32

8. Dani összeadta a 4 legnagyobb kétjegyű számot. Az összegről különböző állításokat mondott, Melyik igaz?

A: Az összeg százasra kerekített értéke 900

B: Az összegben egyes helyiértéken páros szám áll.

C: Az összeg minden számjegye páros szám

D: Az összeg páratlan szám

9. Zita növekvő sorrendben leírta azokat a 235-nél nagyobb háromjegyű számokat, amelyekben nincsenek egyforma számjegyek, és minden számjegy páros. Mennyi a harmadik szám számjegyeinek az összege?

A: 8 B:10 C:11 D: 14

10. A vadaspark tópartján egy népes teknőscsalád lakik. A család legkisebb tagja Tódor, aki hat évvel fiatalabb nővérénél, Dalmánál. Samu, aki Teklánál egy évvel korábban született, Tódornál pont annyival idősebb, ahány évvel fiatalabb Dalmánál. Hektor 6 éves, ő Huba öccse, és Samu bátyja. Tekla és Dalma között négy év a korkülönbség, míg Samu és Huba között csak kettő. Hány éves Samu?

A:4 B:5 C:6 D:7